བོད་ཀྱི་བཟོ་རིག་སྒྱུ་རྩལ་གྱི་སློབ་དཔོན་ཆེན་མོ་སྡེ་དགེ་ལྷ་བཟོ་ཨ་ཆུང་གིས།ད་ཐེངས་རྒྱལ་ཡོངས་ཀྱི་བཟོ་རིག་སྒྱུ་རྩལ་བ་སྐད་གྲགས་ཅན་མང་པོ་དང་ལྷན་དུ་འགྲན་བསྡུར་འདི་འདྲའི་ཆེན་པོ་ལ་ཞུགས་ཐུབ་པར་དགའ་པོ་བྱུང་ལ།ལྷག་པར་བོད་རིགས་འགྲན་ཞུགས་པ་གཅིག་པུ་ཡིན་པའི་སྟེང་ཁྱད་འཕགས་གསེར་གྱི་རྟགས་མ་དང་ཀྲུང་གོའི་བཟོ་རིག་མཛེས་རྩལ་ཆེན་མོའི་མཚན་སྙན་གནང་བར་སྙིང་ནས་དགའ་པོ་བྱུང་།ཡང་གཅིག་བཤད་ན་སློབ་སྦྱོང་གི་གོ་སྐབས་ཡག་པོ་ཞིག་རེད།མ་འོངས་པར་རང་གི་བཟོ་རིག་སྒྱུ་རྩལ་གྱི་ལམ་བུའི་སྟེང་དཀའ་སྤྱད་འབད་བརྩོན་དང་སྙིགས་དོར་བཅུད་ལེན་གྱིས་རང་གི་ཁྱད་ཆོས་དང་འཚམས་པའི་བཟོ་ལུགས་གསར་པ་ཞིག་གསར་དུ་གཏོད་པར་བསམ་བློ་གཏོང་གི་ཡིན།དེ་བཞིན་སློབ་བུ་མང་པོ་གསོ་སྐྱོང་བྱས་ཏེ་བོད་ཀྱི་བཟོ་རིག་སྒྱུ་རྩལ་ལ་རང་གི་ལྕོགས་ཚོད་ཀྱིས་ཕྱག་རྗེས་འཇོག་རྒྱུ་ཡིན་ཞེས་བཤད།